जानकरी के मुताबिक, आगरा के फतेहपुर रोड में सड़क निर्माण के क्षेत्र में काम करने वाली कंपनी आरपी इन्फ्रावेन्चर प्राइवेट लिमिटेड थाना ताजगंज क्षेत्र की सड़क निर्माण करा रही है। गत सोमवार ( 11 जून) की रात भी सड़क निर्माण कार्य चल रहा था। इस दौरान निर्माण कार्य कर रहे कर्मचारियों ने सड़क किनारे सो रहे कुत्ते पर गर्म डामर और कंक्रीट डाल दी। इसके बाद उसपर रोलर चला दिया जिसकी वजह से कुत्ते ने दम तोड़ दिया।